Zaprti VRLA (valve regulated lead acid) akumulator, ki poganja otroški avto potrebuje posebno skrb. Da vam bo izdelek vključno s akumulatorjem dolgo služil obvezno upoštevajte naslednja navodila:
Pred uporabo avta OBVEZNO NAPOLNITE , saj je ob dobavi akumulator v fazi hibernacije in ga je OBVEZNO potrebno polniti, da se akumulator formira do konca. Tega postopka ni možno ponoviti in če akumulatorja pred prvo uporabo ne boste polnili bo ta izgubil kapaciteto in bo čas trajanja (uporabe avta) in življenjska doba akumulatorja krajša.
Pri uporabi avta akumulator NIKOLI ne izpraznite do konca . Ko opazite, da avto izgubi na moči ga je potrebno napolniti. Če ima avto merilnik napetosti je najnižja napetost, preden je avto potrebno polniti 11,8V za 12V vozila in 23,6V za 24V vozila (velja za napetost v mirovanju vozila). Nikoli ne uporabljajte avta dokler se le ta ne ustavi.
Pri polnjenju upoštevajte navodila za čas trajanja polnjenja . Pri tem je potrebno upoštevati tako predviden čas polnjenja kot tudi najdaljši čas polnjenja, saj lahko pri predolgem polnjenju pride do izgube vode zaradi uplinjanja v akumulatorju in s tem do krajše življenjske dobe akumulatorja.
Akumulator je potrebno polniti vsaj 1x mesečno . To velja tudi za mesece, ko se avto ne uporablja. Če je npr. pri akumulatorju opuščeno polnjenje od oktobra do marca (ko je avto ponavadi kje shranjen) bo izgubil precejšen del svoje zmogljivosti.
Pa še nasvet:  Akumulator je najbolje polniti v območju 50%-100% . Če boste akumulator polnili v tem območju bo dosegel 3x do 10x večje število polnilnih ciklov kot če ga preveč izpraznite.